Sydsudan har kun eksisteret i 15 måneder og er derfor verdens nyeste nation. Alligevel er det et land fyldt med historier om krig og sult. Det har fotograf Christian Als dokumenteret og nu udstiller han så sine billeder i Nordkraft. Fra den 15. oktober kan nordjyderne se, hvor slemt det har været i Sydsudans første 15 levemåneder. - Jeg har gennem min karriere dokumenteret humanitære katastrofer og menneskelig lidelse mange steder i verden - det er mit primære fokus som fotograf, siger Christian Als. Udstillingen kan ses i Turbine Galleriet i Nordkraft fra den 15. oktober til den 28. oktober. Det skal blandt andet fungere som optakt til Dansk Flygtningehjælps årlige landsindsamling den 11. november, der støtter netop grænsen mellem Sydsudan og Sudan.

Opsummering:
Sydsudan er kun 15 måneder gammel. Og de femten måneder vil fotograf Christian Als nu skildre i en ny udstilling på Nordkraft.